ช่วยสรุปเรื่อง "คำพิพากษาฎีกาที่ 1201/2559" ให้หน่อยค่ะ
คำพิพากษาฎีกาที่ 1201/2559 จำเลยพบผู้เสียหายที่ 1 ซึ่งเป็นเด็กอายุยังไม่เกิน 15 ปีในห้องน้ำของห้างสรรพสินค้าแล้ว จำเลยกระทำชำเราผู้เสียหายที่ 1 กับถอดกางเกงของผู้เสียหายที่ 1 ออกภายในห้องน้ำแยกแต่ละคน โดยจำเลยไม่ได้พาผู้เสียหายที่ 1 ไปที่อื่น ยังไม่เข้าลักษณะพาหรือแยกเด็กไปจากความปกครองดูแลของผู้ปกครองเด็ก อันทำให้ความปกครองดูแลของผู้ปกครองเด็กถูกรบกวนหรือถูกกระทบกระเทือนสิทธิ การกระทำของจำเลยไม่เป็นความผิดฐานพรากเด็กอายุยังไม่เกิน 15 ปีไปเสียจากมารดาผู้ปกครอง เพื่อการอนาจารตามประมวลกฎหมายอาญามาตรา 317 คำพิพากษาฎีกาที่ 1201/2559 จำเลยโทรศัพท์ให้ผู้เสียหายที่ 1 ซึ่งเป็นเด็กอายุยังไม่เกิน 15 ปีไปพบที่ร้านค้าในห้างสรรพสินค้า แต่ผู้เสียหายที่ 1 ยอมไปพบจำเลยเพราะตั้งใจจะไปลบคลิปวีดีโอ แสดงว่าผู้เสียหายที่หนึ่งไปพบจำเลยด้วยความเต็มใจ ไม่ได้ไปตามคำชักชวนของจำเลย ทั้งหลังจากที่ผู้เสียหายที่ 1 กับจำเลยพูดคุยกันแล้ว ผู้เสียหายที่ 1 ไปเข้าห้องน้ำโดยจำเลยไม่ได้หน่วงเหนี่ยวผู้เสียหายที่ 1 ไว้ แสดงว่าผู้เสียหายที่ 1 มีอิสระที่จะไปไหนก็ได้ เมื่อผู้เสียหายที่ 1 ไปห้องน้ำ จำเลยเป็นฝ่ายที่ตามผู้เสียหายที่ 1 ไปเอง แม้จำเลยจะผลักผู้เสียหายเข้าห้องน้ำแยกแต่ละคนก็ตาม แต่การกระทำของจำเลยก็ไม่เข้าลักษณะพาหรือแยกเด็กไปจากความปกครองดูแลของผู้ปกครองเด็ก อันทำให้ความปกครองดูแลถูกรบกวนหรือถูกกระทบกระเทือนสิทธิ อันเป็นพรากผู้เสียที่ 1 ไปจากผู้เสียที่ 2 เพื่อการอนาจาร จำเลยไม่มีความผิดฐานพรากเด็กอายุยังไม่เกิน 15 ปีไปเสียจากมารดาผู้ปกครองเพื่อการอนาจารตามมาตรา 317
คำพิพากษาฎีกาที่ 1201/2559 จำเลยพบผู้เสียหายซึ่งเป็นเด็กอายุไม่เกิน 15 ปีในห้องน้ำของห้างสรรพสินค้า จำเลยกระทำชำเราผู้เสียหายกับถอดกางเกงออกภายในห้องน้ำ โดยจำเลยไม่ได้พาผู้เสียหายไปที่อื่น ยังไม่เข้าลักษณะแยกเด็กไปจากความปกครองของผู้ปกครอง ทำให้ความปกครองของผู้ปกครองถูกรบกวน
การกระทำของจำเลยไม่เป็นความผิดฐานพรากเด็กอายุยังไม่เกิน 15 ปีไปเสียจากผู้ปกครอง เพื่อการอนาจารตามประมวลกฎหมายอาญามาตรา 317 คำพิพากษาฎีกาที่ 1201/2559 จำเลยโทรศัพท์ให้ผู้เสียหายไปพบที่ร้านค้าในห้างสรรพสินค้า แต่ผู้เสียหายยอมไปพบจำเลยเพราะตั้งใจจะลบคลิปวีดีโอ แสดงว่าผู้เสียหายไปพบจำเลยด้วยความเต็มใจ ไม่ได้ไปตามคำชักชวนของจำเลย หลังจากที่ผู้เสียหายกับจำเลยพูดคุยกันแล้ว ผู้เสียหายเข้าห้องน้ำโดยจำเลยไม่ได้หน่วงเหนี่ยวผู้เสียหาย แสดงว่าผู้เสียหายมีอิสระจะไปไหนก็ได้ จำเลยตามผู้เสียหายไปเอง แม้จำเลยจะผลักผู้เสียหายเข้าห้องน้ำก็ตาม แต่การกระทำของจำเลยไม่เข้าลักษณะแยกเด็กไปจากความปกครองดูแลของผู้ปกครองเด็ก อันทำให้ความปกครองดูแลถูกรบกวน
ประมวลกฎหมายอาญา,ประมวลกฎหมายวิธีพิจาณาความอาญา(วิอาญา),กฎหมายเยาวชนและครอบครัว,คำพิพากษาศาลฎีกา